*Kierkegaardi ideed*

1. Inimese eksistentsi ei tohi taandada pelgalt mõistuslikule tasandile.
2. Objektiivne tõde on indiviidi isikliku eksistentsi seisukohalt täiesti teisejärguline.
3. Usk on ime, mis muudab kogu inimese eluviisi.
4. Usk algab sealt, kust lõpeb mõtlemine.
5. Filosoofia ülesanne on inimese suunamine oma subjektiivsuse poole.
6. Inimene on alati subjekt, mitte mingi huvitav tükk loodust.
7. Inimese ülim taotlus peaks olema mõtestatult eksisteerimine.
8. Akadeemiline filosoofia ei tegele üksikisikuga.
9. Usu hävitab loogilisus, ratsionaalsus, teadmine ja kindlustunne
10. Kõige sügavamalt ilmneb inimlikkus (inimese tõeline olemus) nn kuristikulõhe ees seistes
11. *Hüpe* tuleb inimesel endal sooritada!
12. Usu sügavaim olemus ilmneb paradoksis.
13. Usu objektiks on absurd, st usun, et võimatu on võimalik.
14. Enamjaolt just religioosse tasandi inimesed on valmis eirama moraali.
15. Loogiline süsteem on võimalik, eksistentsiaalne süsteem aga mitte.
16. Et mitte minetada oma eripära, peab inimene rahvahulgast välja astuma.
17. *Usuhüppe* kaudu hakkavad inimesed uskuma midagi niisugust, mis pole ei objektiivne ega ratsionaalne.
18. Pole olemas muud tõde kui see, mida just mina kogen.
19. Paljud inimest puudutavad probleemid on niivõrd individuaalsed, et mingeid lahendusmalle ei saagi olemas olla.
20. Maailmaajaloolisi protsesse tuleb vaadelda üksikinimese vaatevinklist lähtuvalt.

*Mõned tsitaadid*

„Julgeda — tähendab kaotada mingiks ajaks jalgealune. Mitte julgeda — tähendab kaotada elu.“

„Uskudes ei loobunud Aabraham Iisakist, aga uskudes sai Aabraham Iisaki.“

„Tuleb leida tõde, mis oleks tõde minu jaoks, idee, mille nimel elada ja surra.“